Document ID: /roh_data/filtered/fineweb-2-filterrobots_roh.jsonl.gz/14170

Avant quatter onns han ils verd-liberals suprendì tuts. Ch’els survegnan in sez en il cussegl naziunal, cun quai han be ils paucs quintà. E sch’ins fa ora per quest onn il quint, sche lura ves’ins che las schanzas da pudair tegnair il sez n'èn betg las pli autas.
Tegnair il sez è ina sfida.
Autras circumstanzas ch'il 2011
Avant quatter onns era la catastrofa d'atom a Fukushima, che ha animà a d'in u l'auter da vuschar per ils verd-liberals. Vitiers ha la PLD avant quatter onns betg collià sias glistas quai che ha la finala custà il sez da Tarcisi Caviezel.
Per defender lur sez han ils verd-liberals lur tactica. Per exempel vegnan els ad esser fitg preschents sin las vias dal Grischun, tranter auter cun ina rikscha.
I dat vuschs che pretendan ch'ils verd-liberals hajan pers il cumbat gia avant ch'il cumbat ha atgnamain cumenzà. Quai na lascha betg fraid Josias Gasser. Ils verd-liberals vulan cumbatter per pudair tegnair lur sez.